**Zmluva o dielo**

uzatvorená podľa § 631 a nasl. zákona č. 40/1964 Zb. Občianskeho zákonníka v znení neskorších predpisov (ďalej len „Občiansky zákonník“)

**Zhotoviteľ:**

Meno a Priezvisko *(obchodné meno)*: ........................................................................

Bydlisko *(sídlo)*: ........................................................................

Dátum narodenia *(IČO)*: ........................................................................

Číslo účtu: ........................................................................

Banka: ........................................................................

(ďalej len„zhotoviteľ“)

**a**

**Objednávateľ:**

Meno a Priezvisko *(obchodné meno)*: ........................................................................

Bydlisko *(sídlo)*: ........................................................................

Dátum narodenia *(IČO)*: ........................................................................

Číslo účtu: ........................................................................

Banka: ........................................................................

(ďalej len„objednávateľ“)

sa dohodli na uzatvorení tejto zmluvy o dielo (ďalej len „zmluva“):

**Článok I**

**Úvodné ustanovenia**

1. Dielom sa na účely tejto zmluvy rozumie .............................. *(vymedzenie diela, napr. dodanie a kompletná montáž štyroch kusov nových 7-komorových plastových okien zn. SUPEROKNO, typ DE LUXE, na kuchyni a obývacej izbe rodinného domu nachádzajúcom sa na adrese Pekná ulica 21, Bratislava. Komplexná montáž nových okien zahŕňa: odborné odstránenie pôvodných okien, osadenie, montáž a uchytenie nových okien a dokončovacie murárske práce).* (ďalej len „dielo“).
2. Dielo sa považuje za riadne odovzdané od okamihu, kedy objednávateľ potvrdí prevzatie diela svojím podpisom na odovzdávacom a preberacom protokole.

**Článok II**

**Predmet zmluvy**

Zhotoviteľ sa týmto zaväzuje na vlastné nebezpečenstvo a za podmienok stanovených touto zmluvou vykonať pre objednávateľa dielo špecifikované v článku I. tejto zmluvy a objednávateľ sa zaväzuje vykonané dielo od zhotoviteľa prevziať a zaplatiť zhotoviteľovi dohodnutú cenu za jeho vykonanie špecifikovanú v článku V. tejto zmluvy.

**Článok III**

**Vykonanie a odovzdanie diela**

1. Zhotoviteľ je povinný vykonať pre objednávateľa dielo na vlastné náklady a na vlastné nebezpečenstvo riadne a včas v súlade s podmienkami dohodnutými v tejto zmluve. Zhotoviteľ je povinný pri vykonávaní diela postupovať s odbornou starostlivosťou a dodržiavať všetky príslušné záväzné technické normy, ktoré sa na vykonanie diela (resp. vykonávanie obdobných diel) vzťahujú.
2. Zhotoviteľ je povinný vykonať dielo osobne, prípadne prostredníctvom svojich kvalifikovaných a odborne spôsobilých zamestnancov, za ktorých činnosť zodpovedá tak, akoby ju vykonával osobne. Zhotoviteľ .............................. *(je / nie je)* oprávnený dať dielo na vlastnú zodpovednosť vykonať tretej osobe.
3. Zhotoviteľ vykoná dohodnuté dielo samostatne a pri určení spôsobu vykonania diela nie je viazaný pokynmi objednávateľa.
4. Zhotoviteľ je povinný obstarať veci potrebné na vykonanie diela. Kúpna cena týchto vecí je zahrnutá v cene za vykonanie diela.
5. Zhotoviteľ je povinný vykonať dielo najneskôr do .............................. *(uviesť presný dátum dokedy je zhotoviteľ povinný dielo vykonať, napr. 31.12.2013)* a najneskôr v tento deň ho aj odovzdať objednávateľovi. Zhotoviteľ .............................. *(môže / nemôže)* po predchádzajúcej ústnej dohode s objednávateľom dielo vykonať a odovzdať aj pred týmto dátumom.
6. Objednávateľ je povinný poskytnúť zhotoviteľovi za účelom vykonania diela potrebnú súčinnosť, najmä .............................. *(uviesť v čom má spočívať objednávateľova súčinnosť, napr. umožniť zhotoviteľovi potrebný prístup do stavby, v ktorej má byť dielo vykonané)*. V prípade, ak objednávateľ zhotoviteľovi potrebnú súčinnosť neposkytne, zhotoviteľ nie je v omeškaní s plnením svojho záväzku vykonať a odovzdať dielo, a to počas celej doby, v ktorej je objednávateľ v omeškaní so splnením svojej povinnosti poskytnúť súčinnosť.
7. Miestom odovzdania diela je .............................. *(bližšie špecifikovať miesto, kde má byť dielo odovzdané, napr. adresa trvalého pobytu / sídla objednávateľa uvedená v tejto zmluve)*. So súhlasom objednávateľa môže zhotoviteľ dielo objednávateľovi odovzdať aj na inom vhodnom mieste.
8. Pred odovzdaním vykonaného diela je zhotoviteľ povinný umožniť objednávateľovi oboznámiť sa s ním. V prípade ak bude objednávateľ po oboznámení sa s vykonaným dielom požadovať jeho ďalšiu úpravu, je zhotoviteľ povinný túto vykonať len vtedy, ak medzi zhotoviteľom a objednávateľom dôjde k dohode o primeranom zvýšení ceny za vykonanie diela. Dohoda o zvýšení ceny za vykonanie diela nie je však potrebná v prípade, ak má vykonané dielo vady, za ktoré zhotoviteľ zodpovedá, a ktoré je z tohto dôvodu povinný bezodplatne odstrániť.
9. Prevzatie diela objednávateľ zhotoviteľovi písomne potvrdí podpisom odovzdávacieho a preberacieho protokolu. Bez písomného potvrdenia nie je zhotoviteľ povinný dielo odovzdať.
10. Objednávateľ nie je povinný prevziať od zhotoviteľa dielo v prípade, ak má vykonané dielo vady, ktoré bránia jeho riadnemu užívaniu.
11. Po vykonaní diela je zhotoviteľ povinný odstrániť odpady a nečistoty, ktoré vznikli pri vykonávaní diela.

**Článok IV**

**Nebezpečenstvo škody na diele a vlastnícke právo k dielu**

1. Nebezpečenstvo škody na diele znáša až do okamihu odovzdania diela zhotoviteľ. Odovzdaním diela prechádza nebezpečenstvo škody na diele na objednávateľa.
2. Vlastníkom diela je až do okamihu odovzdania diela zhotoviteľ. Odovzdaním diela prechádza vlastnícke právo k vykonanému dielu na objednávateľa.

*alternatíva:*

1. *Vlastníkom diela je od začiatku jeho vykonávania objednávateľ.*

**Článok V**

**Cena za vykonanie diela**

1. Objednávateľ sa zaväzuje zaplatiť zhotoviteľovi cenu za vykonanie diela vo výške stanovenej dohodou zmluvných strán v sume ......................... EUR, slovom ........................., bez DPH.
2. K cene za vykonanie diela uvedenej v bode 1. tohto článku zmluvy sa pripočíta DPH podľa aktuálne účinných právnych predpisov.
3. Nárok zhotoviteľa na zaplatenie ceny za vykonanie diela vzniká okamihom odovzdania diela.
4. Cenu za vykonanie diela zaplatí objednávateľ zhotoviteľovi najneskôr do .............................. *(uviesť lehotu dokedy je objednávateľ povinný zaplatiť cenu, napr. do 30 dní)* odo dňa odovzdania diela, a to .............................. *(uviesť spôsob úhrady ceny, napr. formou bezhotovostného prevodu na bankový účet zhotoviteľa uvedený v tejto zmluve)*.

**Článok VI**

**Zodpovednosť za vady diela**

1. Zhotoviteľ zodpovedá za vady, ktoré má dielo v čase jeho odovzdania objednávateľovi, a to aj vtedy, keď tieto vady vyjdú najavo až neskôr.
2. Zhotoviteľ nezodpovedá za vady, ktoré na diele vzniknú až v čase po jeho odovzdaní.

*alternatíva*

1. *Zhotoviteľ zodpovedá aj za vady, ktoré sa na diele vyskytnú počas dohodnutej záručnej doby na dielo. Zmluvné strany sa dohodli, že záručná doba na dielo je ......................... mesiacov a začína plynúť od okamihu odovzdania diela. V prípade, že objednávateľ prevezme dielo s vadami, ktoré objednávateľ vytkne zhotoviteľovi v odovzdávacom a preberacom protokole, dohodnutá záručná doba na dielo začne plynúť až odo dňa odstránenia týchto vád.*
2. Objednávateľ je povinný vytknúť zhotoviteľovi vady diela, za ktoré zhotoviteľ zodpovedá, bez zbytočného odkladu po tom, čo sa o nich dozvie, najneskôr však do šiestich mesiacov od zistenia vady.
3. Práva objednávateľa zo zodpovednosti za vady sa riadia príslušnými ustanoveniami Občianskeho zákonníka.

**Článok VII**

**Záverečné ustanovenia**

1. Zmluva nadobúda platnosť a účinnosť dňom jej podpisu oboma zmluvnými stranami.
2. Práva a povinnosti zmluvných strán, ktoré nie sú upravené touto zmluvou, sa spravujú príslušnými ustanoveniami Občianskeho zákonníka.
3. Meniť a dopĺňať túto zmluvu je možné len na základe zhodného prejavu vôle zmluvných strán písomnými dodatkami.
4. Zmluva je vyhotovená v dvoch rovnopisoch, z ktorých po jedno obdrží zhotoviteľ a jedno objednávateľ.
5. Zmluvné strany vyhlasujú a potvrdzujú, že súhlasia s obsahom zmluvy, že táto zmluva vyjadruje ich skutočnú, vážnu a slobodnú vôľu a že túto zmluvu neuzavreli ani v tiesni ani za nápadne nevýhodných podmienok. Na znak toho zmluvné strany túto zmluvu vlastnoručne podpisujú.

V ......................... dňa .........................

 Zhotoviteľ: Objednávateľ:

....................................................... ....................................................... *Meno a Priezvisko Meno a Priezvisko*

Alternatíva podpisu pre prípad, ak je účastníkom zmluvy právnická osoba:

.......................................................

*Obchodné meno*

konajúci*:* .........................*, funkcia (uviesť funkciu osoby konajúcej v mene právnickej osoby, napr. konateľ)*